Rozsudok Všeobecného súdu (siedma komora) zo 14. júla 2021 – Harrington Padrón/Rada
(vec T‑550/18)
„Spoločná zahraničná a bezpečnostná politika – Reštriktívne opatrenia prijaté s ohľadom na situáciu vo Venezuele – Zmrazenie finančných prostriedkov – Zoznam osôb, subjektov a orgánov na ktoré sa uplatňuje zmrazenie finančných prostriedkov a hospodárskych zdrojov – Zápis mena žalobcu na zoznamy – Nesprávne posúdenie – Právo vlastniť majetok“
1.      Európska únia – Súdne preskúmanie zákonnosti aktov inštitúcií – Reštriktívne opatrenia prijaté s ohľadom na situáciu vo Venezuele – Rozsah preskúmania – Dôkaz o dôvodnosti opatrenia – Povinnosť príslušného orgánu Únie v prípade pochybností preukázať opodstatnenosť dôvodov uplatňovaných proti dotknutým osobám alebo subjektom
[Charta základných práv Európskej únie, článok 47; rozhodnutie Rady (SZBP) 2017/2074, zmenené rozhodnutím (SZBP) 2018/901, príloha I; nariadenie Rady 2017/2063, príloha IV, a nariadenie Rady 2018/899]
(pozri body 35 – 38, 40)
2.      Európska únia – Súdne preskúmanie zákonnosti aktov inštitúcií – Reštriktívne opatrenia prijaté s ohľadom na situáciu vo Venezuele – Rozsah preskúmania – Zápis osôb zapojených do oslabovania demokracie a právneho štátu – Verejne dostupné dokumenty – Dôkazná hodnota – Zásada voľného hodnotenia dôkazov
[rozhodnutie Rady (SZBP) 2017/2074, zmenené rozhodnutím (SZBP) 2018/901, príloha I; nariadenie Rady 2017/2063, príloha IV, a nariadenie Rady 2018/899]
(pozri bod 39)
3.      Spoločná zahraničná a bezpečnostná politika – Reštriktívne opatrenia prijaté s ohľadom na situáciu vo Venezuele – Zmrazenie finančných prostriedkov osôb zodpovedných za závažné porušovanie ľudských práv alebo ktoré poškodzujú právny štát – Kritériá – Funkcie spojené so zodpovednosťou za ohrozovanie demokracie alebo dodržiavanie zásad právneho štátu – Nesprávne posúdenie – Neexistencia
[rozhodnutie Rady (SZBP) 2017/2074, zmenené rozhodnutím (SZBP) 2018/901, článok 6 ods. 1, a článok 7 ods. 1, a príloha I; nariadenie Rady 2017/2063, článok 8 ods. 3, a príloha IV, a nariadenie Rady 2018/899]
(pozri body 42, 45, 46, 48, 50 – 56, 62 – 65)
4.      Spoločná zahraničná a bezpečnostná politika – Reštriktívne opatrenia prijaté s ohľadom na situáciu vo Venezuele – Zmrazenie finančných prostriedkov osôb zodpovedných za závažné porušovanie ľudských práv alebo ktoré poškodzujú právny štát – Obmedzenie práva vlastniť majetok – Porušenie zásady proporcionality – Neexistencia
[článok 21 ods. 2 písm. b) ZEÚ; Charta základných práv Európskej únie, článok 17 ods. 1, a článok 52 ods. 1; rozhodnutie Rady (SZBP) 2017/2074, zmenené rozhodnutím (SZBP) 2018/901, článok 7 ods. 4, a príloha I; nariadenie Rady 2017/2063, článok 8 a článok 9 ods. 1, a príloha IV, a nariadenie Rady 2018/899]
(pozri body 72 – 78, 80 – 85, 88, 90)
Predmet
Návrh podaný na základe článku 263 ZFEÚ, na zrušenie rozhodnutia Rady (SZBP) 2018/901 z 25. júna 2018, ktorým sa mení rozhodnutie (SZBP) 2017/2074 o reštriktívnych opatreniach vzhľadom na situáciu vo Venezuele (Ú. v. EÚ L 160 I, 2018, s. 12), a vykonávacieho nariadenia Rady (EÚ) 2018/899 z 25. júna 2018, ktorým sa vykonáva nariadenie (EÚ) 2017/2063 o reštriktívnych opatreniach vzhľadom na situáciu vo Venezuele (Ú. v. EÚ L 160 I, 2018 s. 5), v rozsahu, v akom sa tieto akty týkajú žalobkyne
Výrok
1.
Žaloba sa zamieta.
2.
Pani Katherine Nayarith Harrington Padrón je povinná nahradiť trovy konania.